**Wyre** (norrønt: *Vígr*)er en øy i den skotske øygruppen Orknøyene, beliggende sørøst for Rousay. Det er fergeforbindelse med Tingwall på Mainland, Egilsay og Rousay. Øya er på 311 hektar og 32 meter på det høyeste punktet. Den er en av de minste bebodde øyene i skjærgården. I henhold til folketellingen for 2011 har Wyre en befolkning på kun 5 innbyggere.

Historie
--------

Cubbie Roo's Castle
St Mary's Chapel
Wyre har to gamle monumenter vedlikeholdt av Historic Scotland, festningen Cubbie Roo's Castle og kapellet St Mary's Chapel.

### Festning

Cobbie Row's er det eldste festningen fra middelalderen som er kjent for å eksistere i Skottland. Bygget, som nå er i ruiner, ble reist på midten av 1100-tallet av den norsk-orknøyske høvdingen Kolbein Ruga og steinfestningen besto opprinnelig av et lite, sentralt tårn satt i en oval innhegning, omgitt av to grøfter, en steinmur og en jordvoll. Historic Scotland etablerte stedet som et planlagt monument i 1929. Festningen nevnt både i *Orknøyingenes saga* og i *Håkon Håkonssons saga*.

### Kapell

St Mary's Chapel er et kapell fra 1100-tallet som nå er i ruiner. Det antas å ha blitt bygget av Kolbein Ruga eller hans sønn, Bjarne Kolbeinsson, biskop av Orknøyene. Den nå takløse bygningen i romansk arkitektur ble opprinnelig bygget av lokal bruddstein og kalkmørtel. I løpet av slutten av 1800-tallet ble bygningen restaurert. Historic Scotland etablerte stedet, som omfatter kirken og inngjerdet gravplass, som et planlagt monument i 1929.

### Poeter

De to poetene George Mackay Brown og Edwin Muir samt maleren Stanley Cursiter har alle fått en minneplakett i St. Magnuskatedralen i Kirkwall.
I henhold til *Collins Encyclopaedia of Scotland* komponerte Bjarne Kolbeinsson det eneste betydelige verket av norrøn poesi som har overlevd på Orknøyene, hans *Jómsvíkingadrápa* («Dråpa om jomsvikingene»).

Poeten Edwin Muir (1887–1959), kjent for sin framtredende rolle i den skotske renessansen, født i Deerness på Mainland på Orknøyene, tilbrakte store deler av barndommen på Wyre. I sin selvbiografi sa han om seg selv - «I'm an Orkneyman, a good Scandinavian» («Jeg er en orknøyer, en god skandinaver»), og kommenterte at noen av hans lykkeligste barndomsår ble tilbrakt her.

Geografi og geologi
-------------------

Som det meste av Orknøyene består Wyre av gammel rød sandstein fra den geologiske devon.

Øya er lavtliggende, og er formet som en likebeinet trekant på siden. Arealet er 3,5 km, generelt er den lavtliggende, og høyeste punkt er 31 meter over havet. Den strekker seg 1,9 km i nord-sørlig riktning, og 3,6 kilometer i øst-vestlig riktning. Den er atskilt fra Rousay av sundet Wyre Sound. Rousay er i nord, Geirsay i sør, Stronsay i øst, Mainland i sørvest og Shapinsay i sørøst. Med landsbyen Ae i Dumfries and Galloway har Wyre et av de korteste stedsnavnene for en bosetningen i Storbritannia.

Dyreliv
-------

Wyre er også kjent for sine havert (gråsel) og steinkobbe, og for fugleliv, blant annet ender.

Bildegalleri
------------

* Piren på Wyre, med båten «Eynhallow» liggende til kai.  Foto: Bob Jones (2009)Piren på Wyre, med båten «Eynhallow» liggende til kai.  Foto: Bob Jones (2009)
* Beitende kyr foran gårdsbygninger som lokalt kalles «The Bu». Bildet er tatt fra St. Mary's Chapel.  Foto: Bob Jones (2009)Beitende kyr foran gårdsbygninger som lokalt kalles «The Bu». Bildet er tatt fra St. Mary's Chapel.  Foto: Bob Jones (2009)
* Slettelandskap i nærheten av Hawn på øya Wyre.  Foto: Bob Jones (2009)Slettelandskap i nærheten av Hawn på øya Wyre.  Foto: Bob Jones (2009)
* Pøten Edwin Muir (1887-1959) er gravlagt på kirkegården i Swaffham Prior.  Foto: John Sutton (2013)Pøten Edwin Muir (1887-1959) er gravlagt på kirkegården i Swaffham Prior.  Foto: John Sutton (2013)

Referanser
----------

1. ↑  Anderson, Joseph, red. (1873): *The Orkneyinga Saga*. Overs. Jón A. Hjaltalin & Gilbert Goudie. Edinburgh. Edmonston and Douglas. The Internet Archive.
2. ↑  National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two) Arkivert 23. februar 2014 hos Wayback Machine. (PDF) (Report). SG/2013/126.
3. ↑   «Cobbie Row's Castle», *Historic Environment Scotland*
4. ↑  «St Mary's Chapel, Wyre», *Historic Environment Scotland*
5. ↑  «Wyre, St Mary's Chapel», *Canmore*
6. 1 2  Keay, J. & Keay, J. (1994): *Collins Encyclopaedia of Scotland*. London. HarperCollins.
7. ↑  Jómsvikingadrápa på norrønt, *Heimskringla.no*
8. ↑  «Edwin Muir Biography», *Famous Poets and Poems*
9. 1 2  Haswell-Smith, Hamish (2004): *The Scottish Islands*. Edinburgh: Canongate.
10. ↑  Regnet ut høydeoppgifter (DEM 3") fra Viewfinder Panoramas.
11. ↑  *Guinness Book of Records 1985*. Guinness Books. s. 91.

Eksterne lenker
---------------

* (en) Wyre, Orkney Islands – kategori av bilder, video eller lyd på Commons
* Wyre, *Around Rousay*

|  |  |
| --- | --- |
| Oppslagsverk/autoritetsdata | GeoNames
 |